Eliášovský les

Eliášovský les je územie európskeho významu v správe štátnej ochrany prírody Správa CHKO Dunajské luhy.

Nachádza sa v katastrálnom území obce Nový Život v okrese Dunajská Streda v Trnavskom kraji s rozlohou 30,640 ha s nadmorskou výškou od 119 do  Územie bolo vyhlásené výnosom MŽP SR č.3/2004-5.1 v roku 2004 na rozlohe 32,25 ha, ktorým sa vydáva národný zoznam území európskeho významu.

 Predmet ochrany 
Predmetom ochrany sú biotopy:

 Lužné dubovo-brestovo-jaseňové lesy okolo nížinných riek
 Eurosibírske dubové lesy na spraši a piesku

Predmetom ochrany sú tieto druhy:
 vydra riečna (Lutra lutra)

 Fauna 
Obojživelníky:
V dostupných zdrojoch je uvádzaný len jeden druh, skokan štíhly (Rana dalmatina). Vzhľadom na blízkosť rieky Malý Dunaj a rybníkov Rybáreň sv.Petra je možné predpokladať väčší počet druhov.

Vtáky:

Staršie lužné lesy rieky Malý Dunaj s veľkým podielom pôvodných druhov stromov poskytujú vhodné prostredie pre viaceré druhy ďatlov. Bol tu zistený najmenší druh ďateľ malý (Dendrocopos minor), ďateľ veľký (Dendrocopos major), žlna zelená (Picus viridis), žlna sivá (Picus canus) a tesár čierny (Dryocopus martius).

 Referencie 

 Iné projekty 

 Externé odkazy 
 maps.sopsr.sk Open source mapový prehliadač Štátnej ochrany prírody SR (viď základné vrstvy, ochrana prírody - Územia európskeho významu)

Kategória:Územia európskeho významu na Slovensku
Kategória:Nový Život
Kategória:Chránené územia v okrese Dunajská Streda